Diari Oficial de la Generalitat Valenciana


Sumari del DOGV 5801, del 08-07-2008 (2008/8482)

DECRET 96/2008, de 4 de juliol, del Consell, pel qual es crea un institut d'Educació Secundària a Mutxamel, per transformació de la secció d'Educació Secundària existent.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8482


Data del document
:   04-07-2008

Organisme emissor
:   Conselleria d'Educació

Tipus de document
:   Decret

Descriptors 

:   * Mutxamel
    * ensenyament secundari
    * ensenyament públic
    * centre d'ensenyament

DECRET 96/2008, de 4 de juliol, del Consell, pel qual es crea un institut d'Educació Secundària a Mutxamel, per transformació de la secció d'Educació Secundària existent. [2008/8482]  
L'Orde de 18 de octubre de 2004, de la Conselleria de Cultura, Educació i Esport, va crear una secció a Mutxamel dependent de l'institut d'Educació Secundària de la mateixa localitat. El pròxim curs escolar este centre superarà la capacitat màxima prevista en l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 4 de juliol de 2008,  
DECRETE  
Article únic  
Es crea, per transformació de la Secció d'Educació Secundària de Mutxamel, dependent de l'Institut d'Educació Secundària de Mutxamel, codi 07547352, el següent centre docent:  
Província: Alacant.  
Localitat: Mutxamel.  
Denominació: Institut d'Educació Secundària núm. 2.  
Titular: Generalitat.  
Codi: 93075395.  
Domicili: c/ Tirant lo Blanc, s/n.  
Composició: 12 unitats d'Educació Secundària Obligatòria i 4 de Batxillerat.  
Capacitat: 360 places escolars d'Educació Secundària Obligatòria i 140 de Batxillerat.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destí definitiu al centre actualment existent, s'integrarà en el nou Institut d'Educació Secundària núm. 2.  
Tercera  
El material inventariable i el fungible de la secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2006/2007.  
Valencia, 4 de juliol de 2008.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN